Seit 1443 wor de Stod unta da Herrschaft vo da fränkischn Hohenzollern, de wo seit 1515 da Kasimir, Morkgrof vo Brandenburg-Kuimboch, ghobt hod. Aa des Klousta hod Recht in da Stod ghobt. Es hod u. a. in Brucknzoi eizogn und de Bau- und Morktpolizei gstejd. An Hauffa Biaga miassn ans Klousta Obgom fia Haisa, Fejda und Weinbeag zoin. Da Bau vo am oagna Roudhaus is vabotn worn. Da Hoss afn Odl is so imma meara gwoxn.